Costel Gâlcă, mesaj înainte de finalul sezonului: „Ne gândim la locul 2!”
Costel Gâlcă a venit la CSU Craiova în această primăvară și are de gând să ducă echipa în cupele europene.
Tehnicianul a dezvăluit că obiectivul pe care își dorește să îl atingă este clasarea pe locul 2. Iată ce a spus înaintea partidei cu Farul Constanța.
„Ne gândim la locul 2!”
„Toate meciurile au fost cu presiune, dar cred că am demonstrat că putem să câștigăm cu orice echipă, sperăm și la Constanța să facem un meci foarte bun, să putem lua cele trei puncte. Ne gândim la locul 2, e important ca noi, ca echipă, ca grup, să ne gândim să câștigăm acest meci, va fi un pas esențial pentru noi.
Mitriță poate juca, Screciu nu, mai sunt mici accidentări, dar sper să revină până la meci. Deocamdată da, în momentul de față (n.r. Craiova se bate cu CFR Cluj pentru locul 2).
În momentul acesta mă gândesc doar la echipa mea, jucătorii mei, nu mă gândesc la alții. Sunt foarte satisfăcut de atitudinea lor, de multe lucruri pe care le-au făcut într-un timp foarte scurt, mi-aș dori să arate altfel, avem nevoie de timp, au un merit deosebit jucătorii pentru că s-au adaptat foarte repede.
Au fost în trecut discuții cu Farul, câteodată aveam alt angajament, câteodată n-am făcut un pas înainte”, a declarat Costel Gâlcă, în cadrul unei conferințe de presă.